William Mackey

William Joseph Mackey (født 1915 i Montréal i Canada, død 1995 i Thimpu i Bhutan) var en katolsk prest tilknyttet jesuittordenen. Han var misjonær i India og i Bhutan. Han var ansvarlig for oppbyggingen av et moderne undervisningssystem i Bhutan, blant annet for etableringen av landets første høyskole (i dag et universitet: Sherubtse College).

 Virke 
Mackey ble jesuitt i 1932, og ble presteviet i 1945. I 1946 dro han fra Canada til Darjeeling i India, der han ble involvert i det katolske skolevesen, blant annet som rektor for to videregående skoler. Men han ble også mislikt av myndighetene, og i 1963 måtte han forlate landet..

Kongen av Bhutan, Jigme Dorji Wangchuck, fikk høre om fader Mackey og inviterte han til Bhutan for å hjelpe til med moderniseringen av landet. Med Mackeys ankomst i Bhutan i oktober 1963 ble jesuittene den første katolske misjonsorden som virket i det buddhistiske landet. Ettersom landets grunnlov forbød konversjoner av bhutanske borgere, forsøkte ikke pater Mackey å drive den type misjon. 

Hans første skole, i Tashigang, begynte i et forlatt fjøs, og hadde syv elever.

I 1973 ble Mackey tildelt den kongelige Druk Thuksey-medaljen for sin innsats for utdannelsessystemet. I 1985 ble han gjort til æresborger av Bhutan. Da jesuittordenen i 1988 ble utvist fra landet, fikk pater Mackey bli.

 Referanser 

 Litteratur 
 The Jesuit and the Dragon: The Life of Father William Mackey in the Himalayan Kingdom of Bhutan; Howard Solverson, 1995

 Eksterne lenker 
 Documentary on Father Mackey on The Current (krever Real Audio)
 "How It All Began", a brief history of the early days of the Bhutanese education system, including recollections from Father Mackey (Acrobat Reader)

Kategori:Misjonærer i Bhutan
Kategori:Misjonærer i India
Kategori:Canadiske misjonærer
Kategori:Katolske misjonærer
Kategori:Canadiske jesuitter
Kategori:Canadiske katolske prester
Kategori:Personer fra Montréal
Kategori:Fødsler i 1915
Kategori:Dødsfall i 1995